een stoot, dat achter over op een kist viel, ende treckende voorts hyer op syn mes, denselven Corporael daer mede nyet eensneede, ontrent vyer vingeren breet lang in syn slincker arm ende verscheyden sneden in syn cleren gegeven heeft, sulx indyen den Corperael sich selfs nyet achter over de deure vanden Constabels Camer in hadde laten vallen, hij den selven, densteeck int lyff gebracht ende swaerder soude gegrieft hebben snydende den Opperbarbier noch int scheyden mede in syn rock./ alsoo inder daat gepasseert ende alle tselve parsonelijck gesychte hebben, doende tot naerder ver claringhe den opperbarbier daer bij, dat soo als den Cock de lamp (:niet denckende, dat sij sulcken quaet int sin hadden:) genomen en gebergt hadden, ende hij Backer hoorende het wthalen vant mes wt de scheede, tot den Corporael seyde Corporael wacht u, hij treckt een mes, denselven quartiermeester daer op diende gy Liecht het als een schelm, Doch den Corperael int selve moment genoochsaem ant woord'e Ick heb den Bruij al wech loopende hem tbloet langs den arm, ende den Constabel sulx syende greep metter haest een hantspaeck, seggende isset hyer met messen te doen ende hyelt daer mede den quartier meester, dys de Constabels Camer inde welcke den Corporael in gevallen was, in wilde dringen, buyten de deur, 48, Den gevraachden Henrick past provoost verclaert sulx alles gesien ende gehoort te hebben, dan de voordere gein„ terrogeerdens, antwoorden sulx soo als tgeschiet was wt tgemeene volck ende eenighe, dys tselve mede gesyen hadden verslach te hebben./ 48, Insgelyx, off nyet warachtich sy, dat seecker adelborst, met namen Jan barentst, dye in syn hangmack te rusten lach jegens voorsz parsoonen den quartier meester en hoochbootsmans moet als doch seyde mannen gaet slapen daer is nyemant dye u misdoet .